Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 46/12/8802	Košice I, 3.12.2012
EEČ : 2-63-269-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ spoločnosti
ako štatutárny zástupca obchodnej spoločnosti TELEDAT s.r.o., XXXXX, XXXXX XXXXX neodviedol v stanovenej lehote splatnosti poistné na sociálne poistenie za zamestnancov na účet Sociálnej poisťovne, pobočka XXXXX za obdobie od 12/2007 do 5/2008 vo výške 2 643,42 €, za obdobie od 07/2008 do 09/2008 vo výške 1 887,88 €, za obdobie 11/2008 vo výške 484,66 €, za obdobie 04/2009 vo výške 405,60 €, za obdobie od 08/2009 do 10/2009 vo výške 252,40 €, čím svojim konaním spôsobil Sociálnej poisťovni, pobočka XXXXX, XXXXX, XXXXX celkovú škodu vo výške 5 673,96 €
lebo zanikla trestnosť činu
Odôvodnenie:
      Uznesením vyšetrovateľky OR PZ, OKP XXXXX zo dňa 28.5.2012 spisová značka ČVS:ORP-122/5-OEK-KE-2012 bolo podľa § 206 ods. 1 Tr. por. rozhodnuté o vznesení obvinenia XXXXX pre spáchanie zločinu neodvedenia dane a poistného podľa § 277 ods. 1,2 písm. b/ Tr. por., ktorý mal spáchať na tom skutkovom základe, ako je popísaný vo výroku tohto rozhodnutia. 

      V rámci vykonaného vyšetrovania bol k veci vypočutý obvinený, zástupca poškodenej strany ako aj zabezpečený na vec sa vzťahujúci listinný materiál. 

      Obvinený XXXXX pri preštudovaní vyšetrovacieho spisu, ktoré sa konalo dňa 5.11.2012, predložil potvrdenie o úhrade dlžného poistného za zamestnancov za obdobie, za ktoré mu bolo vznesené obvinenie.       

      Skutočnosť, že zo strany obvineného XXXXX došlo dňa 5.11.2012 k úhrade dlžného poistného za stíhané obdobie, ktoré obvinený uhradil v hotovosti do pokladne Sociálnej poisťovne a.s. v celkovej výške 5 680,16 €, následne potvrdil i zástupca Sociálnej poisťovne XXXXX. 

      V zmysle ustanovenia § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu. 

      V zmysle ustanovenia § 86 písmeno e/ Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277, ak splatné poistné splatné poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

      Vzhľadom na skutočnosť, že zo strany obvineného XXXXX preukázateľne došlo v deň oboznámenia sa s výsledkami vyšetrovania k dodatočnému zaplateniu celého splatného poistného za stíhané obdobie, bolo potrebné a dôvodné rozhodnúť tak, ako je to uvedené vo výroku tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Koščo
prokurátor